คัดเอ็มดีใหม่
เอ็กซิมแบงก์ ใกล้จะเป็น เก๊กซิมแบงก์ เต็มที หลังจากว่างเว้นกรรมการผู้จัดการ หรือเอ็มดี มานานแสนนาน ทำให้บทบาทในการทำหน้าที่สนับสนุนการส่งออกสะดุดลง
5 ม.ค. 2559

เอ็กซิมแบงก์ ใกล้จะเป็น เก๊กซิมแบงก์ เต็มที หลังจากว่างเว้นกรรมการผู้จัดการ หรือเอ็มดี มานานแสนนาน ทำให้บทบาทในการทำหน้าที่สนับสนุนการส่งออกสะดุดลง 
ก่อนหน้านี้ เคยสรรหาเอ็มดีมาได้คนหนึ่งแล้ว แต่ก็ขลุกขลัก ติดปัญหาเรื่องคุณสมบัติ ทำให้ต้องล้มเลิกผลการสรรหาครั้งนั้นไป
ล่าสุด มนัส แจ่มเวหา อธิบดีกรมบัญชีกลาง ในฐานะประธานบอร์ดเอ็กซิมแบงก์ ได้ฤกษ์ตั้งคณะกรรมการสรรหาชุดใหม่ มี วิเชฐ ตันติวานิช เป็นประธาน
งานนี้ ผู้สมัครต้องแสดงวิสัยทัศน์ แนวคิดในเชิงกลยุทธ์ที่จะบริหารจัดการและพัฒนาธนาคาร ถึงวิธีการที่จะทำให้ธนาคารมีบทบาทในเชิงรุก เสริมเศรษฐกิจ และการคลังของประเทศให้แข็งแกร่ง
ใครสนใจเชิญยื่นใบสมัครได้ถึงวันที่ 29 ม.ค. 2559